

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.196

 (protokols Nr.5, 38.p.)

**Par kapa vietas maksas atcelšanu**

Priekuļu novada dome izskata jautājumu par kapa vietas maksas atcelšanu Priekuļu novada kapsētās.

Izvērtējot Priekuļu novada dome rīcībā esošo informāciju, konstatēts:

1. Priekuļu novada 2016.gada 30. jūnijā pieņēma lēmumu (protokola Nr. 9) ar kuru noteica maksu par kapavietu Priekuļu novada kapsētās;
2. 2019. gada 5.martā Satversmes tiesa ir pieņēmusi spriedumu lietā Nr. 2018-08-03 (turpmāk – Spriedums) “Par Jūrmalas pilsētas domes 2014. gada 4. septembra saistošo noteikumu Nr. 27 “Jūrmalas pilsētas pašvaldības kapsētu darbības un uzturēšanas noteikumi” 18. un 20. punkta atbilstību Latvijas Republikas Satversmes 1. pantam”.

Ar Spriedumu Satversmes tiesa atzina, ka Jūrmalas pilsētas pašvaldības kapsētu darbības un uzturēšanas noteikumi Nr.27 apstrīdētās normas nav atbilstošas Satversmes 1.pantam, proti, par kapavietas piešķiršanu nevar tikt prasīta ne nomas maksa, ne maksa par pakalpojumu, ne arī noteikta nodeva.

1. 2019. gada 26. martā no Latvijas Republikas tiesībsarga saņemta vēstule Nr. 3-4/2019-2148, kurā aicina visas pašvaldības pārskatīt savus saistošos noteikumus par kapavietu piešķiršanu, rezervēšanu un citiem apsvērumiem, izvērtējot, vai noteiktās maksas ir saskaņā ar Spriedumu.

Ņemot vērā iepriekš minēto un pamatojoties uz likuma “Par pašvaldībām” 21.panta 27. punktu un Priekuļu novada domes Finanšu komitejas 2019.gada 20. maija (protokols Nr.5) lēmumu, atklāti balsojot, PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Atcelt maksu par kapavietu Priekuļu novada kapsētās;
2. Uzdot Priekuļu novada pašvaldības lietvedei - sekretārei A. Nikolajevai ar lēmuma tekstu iepazīstināt Priekuļu valsts un pašvaldības vienotā klientu apkalpošanas centra darbiniekus un Saimnieciskās nodaļas kapu pārziņus;
3. Atbildīgais par lēmuma izpildi - Priekuļu novada pašvaldības izpilddirektors F.Puņeiko.

Domes priekšsēdētāja (paraksts) Elīna Stapulone